**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Zhotoviteľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ ZMLUVA O DIELO**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2021

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Michal Halomi, člen predstavenstva – CIO, kontaktná osoba pre technické veci: Ing. Katarína Behúňová, telefón: + 421 (0)2 5950 1462, e-mail: behunova.katarina@dpb.sk, kontaktná osoba pre zmluvné veci: JUDr. Alexandra Damborská, telefón: +421 (0)2 5950 1254, e-mail: damborska.alexandra@dpb.sk (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len„**Zhotoviteľ**”) na druhej strane.

**Vzhľadom k tomu, že:**

1. Objednávateľ má záujem o vykonanie diela – vypracovanie projektovej dokumentácie pre realizáciu rekonštrukcie striech formou extenzívnych zelených striech na vybraných objektoch  vozovne Krasňany, za účelom čoho realizoval verejné obstarávanie označené interným číslom NL 28/2021 podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov; oznámenie o vyhlásení verejnej súťaže bolo zverejnené dňa [doplniť] vo Vestníku verejného obstarávania vedeného Úradom pre verejné obstarávanie č. [doplniť] pod zn. [doplniť] a dňa [doplniť] na Úrade pre vydávanie publikácií Európskej únie č. [doplniť] na predmet zákazky „**Vozovňa Krasňany – strešné väzníky**“;
2. Zhotoviteľ sa stal úspešným uchádzačom verejného obstarávania na predmet zákazky NL 28/2021 „**Vozovňa Krasňany – strešné väzníky**“; a
3. Zmluvné strany majú záujem upraviť si vzájomné práva a povinnosti súvisiace s vykonaním Diela;

**DOHODLO sa nasledovné**:

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Autorský zákon** znamená zákon č. 185/2015 Z. z. Autorský zákon v znení neskorších predpisov;
3. **Cena za Dielo** znamená celková suma vo výške [doplniť] EUR (slovom: [doplniť] eur) bez DPH stanovená na základe rozpočtu podľa Prílohy 2 Zmluvy;
4. **Časť Diela** znamená jednotlivé stupne projektovej dokumentácie, ktorými sú:
5. prípravné projektové práce;
6. vypracovanie dokumentácie pre stavebné povolenie (DSP); a
7. vypracovanie projektu stavby pre realizáciu (DRS).
8. **Dielo** znamená projektová dokumentácia pre realizáciu rekonštrukcie striech formou extenzívnych zelených striech na vybraných objektoch vozovne Krasňany, bližšie špecifikovaná v Prílohe 1 Zmluvy; Dielom sa na účely Zmluvy rozumie aj jeho jednotlivá časť, pokiaľ zo znenia Zmluvy nie je zrejmé, že sa týmto označením myslí iba Dielo ako celok;
9. **Licencia** znamená výhradná licencia bez akéhokoľvek vecného, časového, územného alebo iného obmedzenia, ktorá sa vzťahuje na všetky známe spôsoby použitia Diela ako autorského diela, ktoré vyplýva zo Zmluvy a ustanovení Autorského zákona; pričom súčasťou Licencie je aj licencia na vydanie diela podľa § 75 Autorského zákona a súhlas Zhotoviteľa na akékoľvek ďalšie nakladanie s Dielom spôsobom, ktorý neodporuje Autorskému zákonu;
10. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
11. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
12. **Odplata** znamená odmena za Časti Diela vykonané v súlade so Zmluvou a s objednávkou podľa článku 2 bod 2.2 Zmluvy, pričom Odplata pre konkrétne Časti Diela je bližšie špecifikovaná v Prílohe 2 Zmluvy;
13. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
14. **Preberací protokol** znamená protokol o odovzdaní a prevzatí Diela, podpísaný oprávnenými zástupcami Zmluvných strán;
15. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
16. **Subdodávateľ** znamená fyzická alebo právnická osoba uvedená v zmluve uzatvorenej medzi Zhotoviteľom a Subdodávateľom, ktorá je poverená vykonaním časti Diela, pričom zoznam Subdodávateľov je uvedený v Prílohe 3 Zmluvy;
17. **Zmluvná strana** znamená Objednávateľ a/alebo Zhotoviteľ; a
18. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov.
	1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov, ako aj postupníkov a nadobúdateľov práv alebo záväzkov vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
19. **Predmet Zmluvy**
20. Predmetom Zmluvy je záväzok:
21. Zhotoviteľa vykonať Dielo; a
22. Objednávateľa zaplatiť Zhotoviteľovi Cenu za Dielo,

a to za podmienok stanovených Zmluvou.

1. Dielo bude realizované na základe čiastkových objednávok podľa potrieb Objednávateľa, v ktorých Objednávateľ určí rozsah Diela, t. j. konkrétnu Časť Diela podľa článku 1 bod 1.1 písm. (c) Zmluvy. Objednávateľ je počas účinnosti Zmluvy oprávnený objednať 1 (jednu), viacero alebo všetky časti Diela podľa článku 1 bod 1.1 písm. (c) Zmluvy. Doručením objednávky Zhotoviteľovi sa objednávka považuje za potvrdenú Zhotoviteľom a je podkladom pre fakturáciu Odplaty podľa článku 4 Zmluvy. Potvrdená objednávka je záväzná a Zmluvné strany sú ňou viazané.
2. Obchodovateľný finančný objem počas účinnosti Zmluvy je v celkovej výške [**doplniť**] **EUR (slovom: [doplniť] eur) bez DPH**. Uvedený finančný objem je predpokladaný a Objednávateľ nie je povinný ho vyčerpať.
3. Zhotoviteľ sa zaväzuje zrealizovať Dielo vo vlastnom mene, na vlastnú zodpovednosť a za podmienok dojednaných v Zmluve.
4. Zmluvné strany sa zaväzujú, že počas vykonávania Diela budú navzájom spolupracovať a vyvinú súčinnosť potrebnú na to, aby bolo Dielo vykonané za podmienok stanovených Zmluvou.
5. **PODMIENKY ZHOTOVENIA A PREVZATIA DIELA**
	1. Zhotoviteľ sa zaväzuje zhotoviť a riadne odovzdať Dielo Objednávateľovi v nasledovných lehotách:
		* + 1. časť Diela podľa článku 1 bod 1.1 písm. (c) odsek (i) Zmluvy v lehote najneskôr **do 30 (tridsiatich) dní** odo dňa potvrdenia objednávky podľa článku 2 bod 2.2 Zmluvy;
				2. časť Diela týkajúcu sa vypracovania projektovej dokumentácie pre stavebné povolenie (DSP) podľa článku 1 bod 1.1 písm. (c) odsek (ii) Zmluvy v lehote najneskôr **do 60 (šesťdesiatich) dní** odo dňa potvrdenia objednávky podľa článku 2 bod 2.2 Zmluvy; a
				3. časť Diela týkajúcu sa vypracovania projektu stavby pre realizáciu (DRS) podľa článku 1 bod 1.1 písm. (c) odsek (iii) Zmluvy v lehote najneskôr **do 60 (šesťdesiatich) dní** odo dňa potvrdenia objednávky podľa článku 2 bod 2.2 Zmluvy.
	2. Zhotoviteľ sa zaväzuje vykonať pre Objednávateľa Dielo na svoje náklady a na vlastné nebezpečenstvo, za podmienok dohodnutých v Zmluve, samostatne a na požadovanej odbornej úrovni.
	3. Objednávateľ sa zaväzuje odovzdať Zhotoviteľovi bez zbytočného odkladu po uzatvorení Zmluvy všetky podklady potrebné na vykonanie Diela, ktoré má k dispozícii.
	4. Pri plnení Zmluvy sa Zhotoviteľ zaväzuje dodržiavať osobitné predpisy upravujúce predovšetkým vzťahy v oblasti autorizovaných architektov a autorizovaných stavebných inžinierov, najmä zákon č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov a ustanovenia Zmluvy, ako aj tie osobitné predpisy, ktoré ku dňu uzavretia Zmluvy nie sú účinné, ale o ktorých je známe, že nadobudnú účinnosť nasledujúcich 5 (päť) rokov odo dňa uzavretia Zmluvy. Zhotoviteľ sa bude riadiť zadaním, východiskovými podkladmi Objednávateľa odovzdanými ku dňu uzatvorenia Zmluvy, a podkladmi dodanými v súlade so Zmluvou, pokynmi Objednávateľa, zápisnicami zo vzájomných rokovaní, písomnými dohodami Zmluvných strán, vyjadreniami a rozhodnutiami.
	5. Pri spracovaní Diela a v jeho zmenách sa Zhotoviteľ zaväzuje zohľadňovať všeobecné zásady prevencie týkajúce sa bezpečnosti a ochrany zdravia pri práci podľa zákona č. 124/2006 Z. z. o bezpečnosti a ochrane zdravia pri práci a doplnení niektorých zákonov v znení neskorších predpisov, a podľa nariadenia vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko v znení neskorších predpisov. Všetky stavebné výrobky a materiály navrhované v Diele musia spĺňať vlastnosti stanovené zákonom č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a technické požiadavky na požiarnu bezpečnosť pri výstavbe a pri užívaní stavby podľa vyhlášky č. 94/2004 Z. z., ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb v znení neskorších predpisov.
	6. Zhotoviteľ je povinný počas celej doby realizácie Diela plniť pokyny Objednávateľa, pričom v prípade potreby je zároveň povinný upozorniť Objednávateľa na nevhodnosť jeho pokynov.
	7. Zhotoviteľ preberá zodpovednosť za to, že pracovníci zhotovujúci Dielo budú mať doklady o odbornej spôsobilosti na zhotovenie Diela. Zhotoviteľ je povinný na výzvu Objednávateľa predložiť kópie týchto dokladov.
	8. Zhotoviteľ je zodpovedný za presnosť, správnosť, pravdivosť a úplnosť všetkých informácií poskytovaných Objednávateľovi.
	9. Zhotoviteľ je povinný poskytnúť Objednávateľovi kedykoľvek počas realizácie Diela čiastkové výsledky plnenia k nahliadnutiu a pripomienkovaniu a bez zbytočného odkladu informovať Objednávateľa o všetkých okolnostiach dôležitých pre záujmy Objednávateľa, ktoré Zhotoviteľ pozná alebo mal by poznať. Zhotoviteľ sa zaväzuje bezplatne a bezodkladne, najneskôr do 5 (piatich) Pracovných dní, odstrániť chyby a nedostatky Diela zistené pri kontrole Diela Objednávateľom.
	10. Objednávateľ je povinný spolupracovať so Zhotoviteľom v záujme zabezpečenia plynulého priebehu realizácie Diela za účelom riadnej realizácie Diela podľa ustanovení Zmluvy a poskytnúť Zhotoviteľovi všetku opodstatnene požadovanú súčinnosť.
	11. Zhotoviteľ sa zaväzuje odovzdať Objednávateľovi pracovnú verziu Časti Diela podľa tohto článku bod 3.1 písm. (b) a (c) Zmluvy **do 40 (štyridsiatich ) dní** odo dňa doručenia objednávky podľa článku 2 bod 2.2 Zmluvy v 2 (dvoch) vyhotoveniach v tlačenej podobe a 1 (jedno) vyhotovenie v elektronickej podobe na USB vo formáte .pdf, .dgn, .dwg. na pripomienkovanie. Objednávateľ je povinný predložiť Zhotoviteľovi k pracovnej verzii Časti Diela podľa tohto článku bod 3.1 písm. (b) a (c) Zmluvy pripomienky v lehote do 7 (siedmich) dní odo dňa prevzatia pracovnej verzii Časti Diela od Zhotoviteľa.
	12. Po ukončení procesu pripomienkových konaní podľa tohto článku bodu 3.11 Zmluvy a po zapracovaní požiadaviek a pripomienok sa Zhotoviteľ zaväzuje dodať Objednávateľovi finálnu verziu Časti Diela v lehote podľa tohto článku bod 3.1 Zmluvy.

Zhotoviteľ sa zaväzuje odovzdať Časť Diela Objednávateľovi:

* podľa článku 1 bod 1.1 písm. (c) odsek (i) v 5 (piatich) vyhotoveniach v tlačenej podobe a 2 (dve) vyhotovenia na USB vo formáte .pdf, .dgn, .dwg;
* podľa článku 1 bod 1.1 písm. (c) odsek (ii) v 10 (desiatich) vyhotoveniach v tlačenej podobe a 4 (štyri) vyhotovenia na USB vo formáte .pdf, .dgn, .dwg; a
* podľa článku 1 bod 1.1 písm. (c) odsek (iii) v 10 (desiatich) vyhotoveniach v tlačenej podobe a 4 (štyri) vyhotovenia na USB vo formáte .pdf, .dgn, .dwg.
	1. O odovzdaní a prevzatí každej Časti Diela bude spísaný Preberací protokol podpísaný oprávnenými zástupcami Zmluvných strán. V prípade, že Dielo vykazuje akékoľvek vady, Objednávateľ nie je povinný Časť Diela prevziať až do úplného odstránenia vád. V prípade, ak Časť Diela vykazuje drobné vady, ktoré nebránia jeho riadnemu užívaniu, Objednávateľ je oprávnený Dielo prevziať. Súpis drobných vád bude zaznamenaný v Preberacom protokole s uvedením termínu ich odstránenia. Vady uvedené v Preberacom protokole sa považujú za odstránené podpisom preberacieho protokolu odstránených vád Časti Diela z preberacieho konania.
	2. Zmluvné strany sa dohodli, že Preberací protokol bude vyhotovený v dvoch vyhotoveniach a jeho náležitosti sú nasledovné:
		1. identifikácia Objednávateľa (obchodné meno, sídlo, IČO);
		2. identifikácia Zhotoviteľa (obchodné meno, sídlo, IČO);
		3. označenie Zmluvy, ku ktorej sa Preberací protokol viaže (názov Zmluvy, dátum uzatvorenia Zmluvy);
		4. označenie Časti Diela, ktorého sa odovzdanie týka;
		5. označenie stavu odovzdanej Časti Diela;
		6. označenie prípadných vád Časti Diela;
		7. určenie lehoty na odstránenie prípadných vád Časti Diela;
		8. meno a priezvisko odovzdávajúcej osoby a preberajúcej osoby;
		9. dátum a miesto odovzdania a prevzatia Časti Diela; a
		10. popisy odovzdávajúcej osoby za Zhotoviteľa a preberajúcej osoby za Objednávateľa.
	3. Vlastnícke právo k Časti Diela prechádza na Objednávateľa dňom protokolárneho odovzdania Časti Diela podľa tohto článku bod 3.13 Zmluvy bez výhrad, pričom osobnostné autorské práva ostávajú zachované. Zhotoviteľ sa zaväzuje udeliť Objednávateľovi Licenciu na používanie Diela podľa článku 5 Zmluvy.
1. **CENA ZA DIELO A PLATOBNÉ PODMIENKY**
2. Obchodovateľný finančný objem počas účinnosti Zmluvy je v celkovej výške Ceny za Dielo. Uvedený finančný objem je predpokladaný a Objednávateľ nie je povinný ho vyčerpať. Výška jednotlivých Odplát je uvedená v Prílohe 2 Zmluvy, pričom tieto sú konečné, možno ich meniť len na základe písomnej dohody Zmluvných strán, a v Odplatách sú započítané aj vyhotovenia Diela na CD nosiči, odmena za udelenie Licencie a výkon inžinierskych činností. Pri dani z pridanej hodnoty sa bude postupovať podľa osobitných predpisov.
3. Objednávateľ sa zaväzuje uhradiť Zhotoviteľovi Odplatu za Časť Diela na základe faktúry vystavenej po riadnom dokončení a odovzdaní časti Diela podľa článku 3 bod 3.13 Zmluvy. Zhotoviteľ vystaví Objednávateľovi faktúru a doručí ju Objednávateľovi najneskôr do 3 (troch) Pracovných dní odo dňa podpisu Preberacieho protokolu.
4. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo zmluvy, pod ktorou je zmluva evidovaná Objednávateľom a k faktúre bude pripojená objednávka a Preberací protokol. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Zhotoviteľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
5. Faktúra je splatná do **60 (šesťdesiat) dní** po jej doručení. Ak deň splatnosti faktúry pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň. Zaplatením faktúry sa rozumie deň odpísania fakturovanej sumy z účtu Objednávateľa.
6. **UDELENIE LICENCIE**
	1. Zhotoviteľ priamo Zmluvou udeľuje Objednávateľovi v súlade s § 65 a nasl. Autorského zákona licenciu
	na použitie Diela.
	2. Licenciou podľa tohto článku bod 5.1 Zmluvy sa rozumie výhradná licencia bez akéhokoľvek vecného, časového, územného alebo iného obmedzenia, ktorá sa vzťahuje na všetky známe spôsoby použitia Diela ako autorského diela, ktoré vyplýva zo Zmluvy a ustanovení Autorského zákona. Súčasťou tejto licencie je aj licencia na vydanie diela podľa § 75 Autorského zákona a súhlas Zhotoviteľa na akékoľvek ďalšie nakladanie s Dielom spôsobom, ktorý neodporuje Autorskému zákonu.
	3. Zmluvné strany sa dohodli, že k udeleniu licencie dochádza momentom riadneho odovzdania a prevzatia Diela podľa článku 3 bod 3.13 Zmluvy.
	4. Zmluvné strany sa dohodli, že odmena za udelenie licencie je zhrnutá v Cene za Dielo.
	5. Zhotoviteľ týmto vyhlasuje, že v momente udelenia licencie je nositeľom všetkých osobnostných a majetkových práv k Dielu ako k autorskému dielu.

## ZODPOVEDNOSŤ ZA VADY DIELA, ZÁRUKA A ZÁRUČNÁ DOBA

1. Zhotoviteľ poskytuje na Dielo záruku **24 (dvadsaťštyri) mesiacov**, pričom záručná doba začína plynúť odo dňa riadneho odovzdania a prevzatia Diela podľa článku 3 bod 3.13 Zmluvy. Záručná doba sa predlžuje o dobu odo dňa uplatnenia zodpovednosti za vady až po deň odstránenia vád na odovzdanom Diele.
2. Zhotoviteľ zodpovedá za to, že Dielo je vykonané podľa Zmluvy a v súlade s osobitnými predpismi a technickými normami a predpismi, predovšetkým so zákonom č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov, a že Dielo bude bez vád, ktoré by rušili alebo znižovali hodnotu alebo schopnosť jeho používania k určeným účelom, alebo ktoré by robili Dielo nepoužiteľným kvôli nedodržaniu príslušných osobitných predpisov, o ktorých mohol Zhotoviteľ vedieť, alebo kvôli nerešpektovaniu pokynov Objednávateľa.
3. Zmluvné strany sa dohodli, že vykonané Dielo má vady, ak nezodpovedá požadovanej kvalite a/alebo nezodpovedá požadovanému rozsahu.
4. Zhotoviteľ zodpovedá aj za skryté vady Diela, ktoré Objednávateľ zistil po prevzatí Diela. Objednávateľ je Zhotoviteľovi povinný písomne oznámiť vadu Diela bezodkladne po tom, čo ju zistil. V prípade, že sa preukáže zodpovednosť Zhotoviteľa za skryté vady Diela počas záručnej doby, je Zhotoviteľ povinný v súlade s § 373 a nasl. Obchodného zákonníka nahradiť Objednávateľovi aj prípadnú, z takéhoto titulu, vzniknutú škodu.
5. Objednávateľ bez zbytočného odkladu písomne oznámi Zhotoviteľovi vady Diela, ktoré sa vyskytli v rámci záručnej doby. Zhotoviteľ je povinný vadu Diela odstrániť do 5 (piatich) Pracovných dní odo dňa doručenia písomnej reklamácie Objednávateľa a v prípade objektívne dlhšej lehoty na odstránenie vady Diela v predĺženej lehote, najneskôr však do 10 (desiatich) Pracovných dní. Zhotoviteľ sa zaväzuje vady Diela podľa predchádzajúcej vety odstrániť na vlastné náklady, tým nie je dotknutý nárok Objednávateľa na náhradu škody.
6. Pokiaľ Zhotoviteľ nesplní svoju povinnosť odstrániť vady v lehote stanovenej podľa tohto článku bod 6.5 Zmluvy, je Objednávateľ oprávnený tieto vady sám alebo pomocou tretej osoby odstrániť a Zhotoviteľ je povinný uhradiť náklady na odstránenie vád Diela. Takýmto postupom Objednávateľa alebo inej oprávnenej osoby nie je dotknutá záruka poskytnutá Zhotoviteľom.
7. Zhotoviteľ zodpovedá za všetku škodu, ktorá vznikne Objednávateľovi v súvislosti s následnou realizáciou projektu, na ktorý sa Dielo vzťahuje, ak táto škoda vznikne následkom vady Diela. Tejto zodpovednosti sa Zhotoviteľ nezbaví ani v prípade odstránenia vady Diela v zmysle ustanovení tohto článku Zmluvy.
8. Zmluvná strana zodpovedá za škodu, ktorá vznikne tým, že neoznámi druhej Zmluvnej strane včas, že nie je schopná riadne plniť záväzky zo Zmluvy.
9. Zodpovednosť za vady sa ďalej spravuje príslušnými ustanoveniami Obchodného zákonníka.

## SUBDODÁVATELIA

1. Každá zmluva, na základe ktorej Zhotoviteľ poverí tretiu stranu vykonaním časti Diela sa považuje za zmluvu so Subdodávateľom. Zhotoviteľ je pred uzatvorením zmluvy so Subdodávateľom, ktorý nie je uvedený v Prílohe 3 Zmluvy povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Zhotoviteľ povinný uviesť časť Diela, ktorý by mal vykonať Subdodávateľ a presnú identifikáciu Subdodávateľa. Objednávateľ písomne upovedomí Zhotoviteľa o svojom rozhodnutí v lehote do 10 (desiatich) dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
2. Zhotoviteľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Zhotoviteľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Zhotoviteľa žiadneho z jeho záväzkov vyplývajúcich zo Zmluvy.
3. Ak Objednávateľ zistí, že Subdodávateľ nie je schopný plniť si svoje záväzky, môže od Zhotoviteľa okamžite požadovať náhradu za tohto Subdodávateľa alebo aby Zhotoviteľ sám začal vykonávať časť Diela vykonávaného týmto Subdodávateľom.
4. Časť Diela, ktorého vykonávaním poveril Zhotoviteľ na základe zmluvného vzťahu Subdodávateľa, nesmie byť zverená Subdodávateľom tretej osobe.
5. Každé poverenie tretej strany vykonaním časti Diela a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Zhotoviteľ je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.
6. **SANKCIE**
7. Objednávateľ je oprávnený uplatňovať si zmluvnú pokutu vo výške 200 EUR (slovom: dvesto eur) za každý deň omeškania s vykonaním Časti Diela, ak je Zhotoviteľ v omeškaní s termínom plnenia podľa článku 3 bod 3.1 Zmluvy. Tým nie je dotknuté právo Objednávateľa na náhradu škody.
8. Zhotoviteľ je oprávnený uplatňovať si úrok z omeškania vo výške 0,022 % z nezaplatenej fakturovanej sumy za každý deň omeškania, ak je Objednávateľ v omeškaní s úhradou fakturovanej sumy.
9. V prípade omeškania Zhotoviteľa s odstraňovaním vád Diela v záručnej dobe podľa článku 6 bod 6.5 Zmluvy, je Objednávateľ oprávnený uplatňovať si zmluvnú pokutu vo výške 200 EUR (slovom: dvesto eur) za každý deň omeškania. Uplatnením zmluvnej pokuty nie je dotknuté právo Objednávateľa na náhradu škody.
10. V prípade porušenia ktorejkoľvek z povinností týkajúcej sa Subdodávateľov alebo ich zmeny (napr. neoznámenie zmeny Subdodávateľa, nepredloženie dokladov preukazujúcich splnenie podmienok účasti podľa § 41 ods.1 písm. b) ZVO alebo využitie subdodávateľa, ktorý nespĺňa podmienky podľa § 41 ods.1 písm. b) ZVO) alebo povinnosť podľa § 11 ods. 1 ZVO v prípade Subdodávateľa, ktorý má povinnosť zapisovať sa do registra partnerov verejného sektora, má Objednávateľ právo požadovať od Zhotoviteľa uhradenie zmluvnej pokuty vo výške 1 000 EUR (slovom: jedentisíc eur), a to za každé porušenie ktorejkoľvek z vyššie uvedených povinností, a to aj opakovane. Zároveň má Objednávateľ v prípade porušenia týchto povinností právo odstúpiť od Zmluvy.
11. V prípade, že Objednávateľ odstúpi od Zmluvy z dôvodu porušenia Zmluvy zo strany Zhotoviteľa, Objednávateľ je oprávnený si uplatniť a Zhotoviteľ je povinný zaplatiť Objednávateľovi Zmluvnú pokutu vo výške 10 % Ceny za Dielo. Týmto odsekom nie je dotknutý nárok Objednávateľa na náhradu škody.
12. V prípade, že Zhotoviteľ stratí oprávnenie vykonávať činnosť, ktorá je predmetom Zmluvy, zaväzuje sa zaplatiť zmluvnú pokutu 5 000 EUR. Objednávateľovi súčasne vzniká právo odstúpiť od Zmluvy. Ostatné nároky Objednávateľa v zmysle Zmluvy vrátane nároku na náhradu škody nie sú týmto dotknuté.
13. Zhotoviteľ sa zaväzuje zaplatiť Objednávateľovi zmluvnú pokutu podľa tohto článku bod 8.1 a/alebo 8.3 až 8.6 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Zhotoviteľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa.
14. Svoje nároky na zmluvnú pokutu podľa tohto článku Zmluvy si bude Objednávateľ oprávnený uplatniť jednostranným započítaním proti akejkoľvek pohľadávke Zhotoviteľa podľa Zmluvy.
15. Ak súčet zmluvných pokút, na ktorých zaplatenie má Objednávateľ nárok podľa tohto článku Zmluvy, presahuje viac ako 15 % Ceny za Dielo, je Objednávateľ oprávnený po zaslaní písomného oznámenia Zhotoviteľoviodstúpiť od Zmluvy.
16. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti
zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.

## VYHLÁSENIA A ZÁRUKY

1. Zhotoviteľ vyhlasuje a ubezpečuje Objednávateľa, že ku dňu podpisu Zmluvy Zhotoviteľom:

1. osoba konajúca za Zhotoviteľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na zhotovenie Diela, a riadne plní všetky povinnosti, porušenie ktorých by mohlo viesť k jeho zrušeniu;
3. Zhotoviteľ potvrdzuje, že bol oboznámený so zámerom Objednávateľa, že vykonal pred uzavretím Zmluvy obhliadku staveniska a že je oboznámený s podmienkami, za ktorých má Dielo vykonať;
4. spoločnosť je držiteľom oprávnení na výkon práce autorizovaných architektov a autorizovaných stavebných inžinierov podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov;
5. je zapísaný v Registri partnerov verejného sektora, pokiaľ sa naňho takáto povinnosť vzťahuje;
6. uzatvorenie alebo plnenie Zmluvy Zhotoviteľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
7. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
8. Zhotoviteľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Zhotoviteľa uvedené v tomto článku bod 9.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za vlastnosti Diela, ktoré si vymienil.
9. Porušenie povinnosti Zhotoviteľa spôsobené nepravdivosťou niektorého z vyhlásení uvedených v tomto článku bod 9.1 Zmluvy sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy.
10. Objednávateľ vyhlasuje a ubezpečuje Zhotoviteľa, že ku dňu podpisu Zmluvy Objednávateľom:
11. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
12. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
13. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia
na objednanie Diela, a riadne plní všetky povinnosti, porušenie ktorých by mohlo viesť k jeho zrušeniu.
14. **KOMUNIKÁCIA ZMLUVNÝCH STRÁN**
	1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
15. v deň doručenia zásielky, ak bola zásielka doručená osobne alebo kuriérnou službou; alebo
16. v 5. (slovom: piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
17. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
	1. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.
18. **TRVANIE A ZÁNIK ZMLUVY**
19. Zmluvné strany sa dohodli, že Zmluva sa uzatvára na dobu určitú, a to
20. **do 31.12.2022**; alebo
21. do vyčerpania Ceny za Dielo podľa článku 1 bod 1.1 písm. (b) Zmluvy,

podľa toho, ktorá skutočnosť nastane skôr.

1. Zmluva môže byť ukončená aj skôr ako je uvedené v tomto článku bod 11.1 Zmluvy, a to jednostranným okamžitým odstúpením od Zmluvy, jednostranným vypovedaním Zmluvy alebo písomnou dohodou Zmluvných strán.
2. Odstúpiť od Zmluvy a požadovať od povinnej strany náhradu škody v súlade s platnou právnou úpravou môžu pri podstatnom porušení Zmluvy a v ostatných prípadoch uvedených v Zmluve alebo v Obchodnom zákonníku.
3. Za podstatné porušenie Zmluvy Objednávateľ okrem už uvedených podstatných porušení Zmluvy považuje prípady, ak Zhotoviteľ:
4. nedodrží lehotu na plnenie Zmluvy podľa článku 3 bod 3.1 Zmluvy a/alebo podľa článku 3 bod 3.13 Zmluvy, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
5. realizuje Dielo spôsobom, ktorý je v rozpore so Zmluvou alebo s príslušnými osobitnými predpismi, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
6. pri realizácii Diela nepostupuje s odbornou starostlivosťou, a ak Zhotoviteľ nezjedná nápravu ani
po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
7. opakovane nevybaví reklamáciu spôsobom a v lehote podľa článku 6 Zmluvy, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
8. niektoré z vyhlásení Zhotoviteľa podľa článku 9 bodu 9.1 Zmluvy sa ukáže ako nepravdivé; alebo
9. okamihom udelenia Licencie nebude nositeľom všetkých osobnostných a majetkových práv k Dielu ako k autorskému dielu tak ako je uvedené v článku 5 bod 5.5 Zmluvy.
10. Objednávateľ má taktiež právo odstúpiť od Zmluvy, ak Zhotoviteľ/Subdodávateľ v čase uzavretia Zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
11. Za podstatné porušenie Zmluvy Zhotoviteľ považuje prípad, ak Objednávateľ neposkytne Zhotoviteľovi súčinnosť podľa článku 2 bod 2.5 Zmluvy.
12. Výzvy uvedené v tomto článku Zmluvy musia byť písomné a doručené na adresy uvedené v záhlaví Zmluvy alebo oznámené podľa článku 10 bod 10.3 Zmluvy.
13. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
14. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú
zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
15. Objednávateľ môže Zmluvu vypovedať aj bez udania dôvodu zaslaním písomnej výpovede Zhotoviteľovi
na adresu jeho sídla uvedenú v záhlaví Zmluvy, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Zhotoviteľovi.
16. Zmluva zaniká aj na základe písomnej dohody Zmluvných strán.
17. **ZÁVEREČNÉ USTANOVENIA**
18. Zmluva nadobúda účinnosť dňom nasledujúcim po dni jej zverejnenia podľa § 47a Občianskeho zákonníka.
19. Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
20. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
21. Práva a povinnosti zo Zmluvy prechádzajú na právnych nástupcov Zmluvných strán. Zhotoviteľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
22. Zmluvné strany sa dohodli, v rozsahu v akom to právne predpisy pripúšťajú, že vylučujú právo Zhotoviteľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Zhotoviteľovi.
23. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Zhotoviteľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Zhotoviteľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
24. Zmluvu možno meniť, dopĺňať ju, alebo ju zrušiť len písomne, a to na základe dohody Zmluvných strán podpísanej Zmluvnými stranami.
25. Objednávateľ podpisom Zmluvy akceptuje Subdodávateľov Zhotoviteľa, ktorých uviedol v zozname subdodávateľov, ktorí majú v registri partnerov verejného sektora podľa § 11 ZVO zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie vykonať časť Diela preukazuje vo vzťahu k tej časti predmetu zákazky, ktorú má subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 3 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Zhotoviteľ v úmysle zadať Subdodávateľovi, konkrétnu časť Diela, ktorú má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
26. Zhotoviteľ je povinný bezodkladne oznámiť Objednávateľovi akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v registri partnerov verejného sektora podľa § 11 ZVO, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie vykonať časť Diela preukazuje vo vzťahu k tej časti predmetu zákazky, ktorú má subdodávateľ plniť. Zhotoviteľ je povinný Objednávateľovi najneskôr tri (3) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Zhotoviteľ v úmysle zadať Subdodávateľovi, konkrétnu časť Diela, ktorú má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 ZVO.
27. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
28. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
29. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
30. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Objednávateľ dostane 2 (dva) jej rovnopisy a Zhotoviteľ dostane 1 (jeden) jej rovnopisy.

Prílohy:

Príloha 1: Špecifikácia Diela

Príloha 2: Cena za Dielo – rozpočet

Príloha 3: Zoznam Subdodávateľov

**PRÍLOHA 1**

**ŠPECIFIKÁCIA DIELA**

**Vymedzenie predmetu zákazky**

Predmetom zákazky je poskytnutie služby súvisiacej s prípravou stavby, vypracovaním a dodaním projektovej dokumentácie na stavbu „Vozovňa Krasňany – strešné väzníky“.

**Rozsah projekčnej činnosti:**

1. Prípravné projektové práce – geodetické zameranie, prípadne iné prieskumy nevyhnutné na realizáciu zákazky
2. Vypracovanie **dokumentácie pre stavebné povolenie** (DSP) v minimálnom rozsahu podľa prílohy č. 2 Sadzobníka UNIKA  2021. Uchádzač je povinný zhotoviť DSP tak, aby jej súčasťou boli všetky vyjadrenia dotknutých orgánov a účastníkov konania.
3. Vypracovanie **projektu stavby pre realizáciu** (DRS) v rozsahu podľa prílohy č. 3 Sadzobníka UNIKA  2021.

**Cieľ projektu**

Z dôvodu realizácie zmierňujúcich opatrení  nepriaznivých dôsledkov na zmenu klímy sme pristúpili k jednému s adaptačných opatrení realizácie striech formou extenzívnych zelených striech na vybraných objektoch  Funkciou vegetačných striech je ochladzovanie budov v teplých klimatických podmienkach, v chladných naopak prispievanie k akumulácii tepla. Okrem toho vegetačné strechy vplývajú na zlepšenie kvality ovzdušia, podporu biodiverzity, zníženie odvodov zrážkových vôd a  zníženie energetických nákladov na prevádzku budov.

V zmysle zákona č. 50/1976 Zb. o územnom plánovaní a stavebnom poriadku v znení neskorších predpisov je pri vytvorení zelenej strechy na existujúcej budove potrebné vyjadrenie statika z ktorého vyplynulo, že jestvujúce nie sú dimenzované na predpokladané zaťaženie vegetačnou strechou.

Z uvedeného dôvodu je nutné jestvujúce väzníky  v celom rozsahu  odstrániť spolu s celou vrstvou strechy a vytvoriť novú oceľovú konštrukciu strechy ktorá bude tvorená priehradovými väzníkmi.

**Základné údaje**

Názov stavby: Vozovňa Krasňany – strešné väzníky

Miesto stavby: MČ Bratislava – Rača, parc. č. 17467/1

**Predpokladané investičné náklady stavby**: 1 000 000 Eur bez DPH

**Popis projektovaných stavieb**

Predmetom prác naviac je strešných konštrukcií na objektoch

- SO 3410 Objekt kotolňa

- SO 3411 Trafostanica

- SO 3412 Objekt dielne ĽÚE

- SO 3413 Objekt sociálne priestory  ĽÚE

V dotknutých častiach haly o rozlohe približne 2 455m2 je v súčasnosti použitý konštrukčný systém tvorený prefabrikovanými predpätými ŽB nosníkmi typu SPP 6-18/6 v priečnom smere a v pozdĺžnom smere priehradovými ŽB väzníkmi, o rozpätí 12 m. Tieto konštrukcie sú v súčasnosti za hranicou svojej životnosti a sú pre zvýšené zaťaženie ktoré predstavuje vegetačná strecha nevyhovujúce. V rámci rekonštrukcie strechy požadujeme tento systém v celom rozsahu nahradiť novým konštrukčným systémom, tvoreným z nových oceľových priehradových väzníkov vrátane strešného stuženia. Väzníky sú uvažované ako prosté nosníky s uložením na hlavy existujúcich stĺpov železobetónového skeletu a s pripojeným spodným pásom, kotvenie do železobetónu pomocou chemických kotiev. ŽB stĺpy majú obdĺžnikový pôdorys o rozmeroch 50 x 60 cm.

Horný a spodný pás väzníkov bude navrhnutý z valcovaných profilov, diagonály z jäcklových profilov. Väzníky môžu byť navrhnuté bez zvislíc pre vytvorenie priestoru pre vedenie potrubí, káblov a servisnej lávky.

Strešný plášť bude podopretý trapézovým plechom uloženým na horné pásy priehradových väzníkov. Tuhosť strešnej roviny bude zabezpečená strešným stužením z jäcklových profilov.

Pre zaťaženie strechy požadujeme uvažovať s hodnotou min. 120-130 kg/m2, čo predstavuje hodnotu pri použití tzv. vegetačnej strechy v nasýtenom stave..

Vzhľadom k návrhu novej strechy a na nej umiestnené technologické zariadenia, bude uloženie (ukotvenie) týchto zariadení na streche, pomocou podpornej konštrukcie. Z tohto dôvodu navrhujeme nasledovnú skladbu konštrukcie strechy:

* strešná fólia
* tepelná izolácia z minerálnej vlny
* parozábrana
* trápezový plech

**Počet pare odovzdanej dokumentácie (DSP, DRS): 10 ks v tlačenej forme + 4 ks CD vo formáte .pdf, .dgn, .dwg**

Uchádzač je povinný dodať dielo v súlade **s metodikou a princípmi BIM (Building Information Modeling)**  a tiež splniť požiadavky obstarávateľskej organizácie na dodanie BIM, t.j. projektová dokumentácia vrátane vybraných požadovaných častí a súčastí, musí byť spracovaná a odovzdaná obstarávateľskej organizácii v rozsahu uvedených požiadaviek obstarávateľskej organizácie na dodanie BIM.

**Obstarávateľská organizácia je povinná dodávateľovi dodať:**

* Rámcové požiadavky obstarávateľskej organizácie na dodanie BIM,
* Požiadavky na výmenu informácií (EIR) v zmysle STN EN ISO 19650-1
* Definíciu požiadaviek na podrobnosť a tolerancie modelovania geometrie
* Definíciu požiadaviek na obsah koridorov, vymedzených priestorov prislúchajúcich ku konštrukciám a systémom
* Definíciu požiadaviek na podrobnosť negrafických údajov jednotlivých konštrukcií a systémov
* Definíciu požiadaviek na klasifikáciu prvkov a konštrukcií
* Definíciu požiadaviek na výmenu informácií

**Požiadavky obstarávateľskej organizácie na dodanie BIM:**

* Uchádzač vypracuje pred realizáciou diela BEP v požadovanej štruktúre v zmysle požiadaviek formulovaných v EIR a predloží ho obstarávateľskej organizácie na schválenie
* Uchádzač odovzdá BIM model najmä pre nasledovné časti dokumentácie:
* Architektonicko-stavebná časť
* Statika
* Vzduchotechnika
* Vykurovanie a chladenie
* Elektro - silnoprúd, slaboprúd
* Požiarna ochrana
* Situácia
* Plán organizácie výstavby vrátane:
	+ 4D simulácie priebehu výstavby
	+ 5D simulácie finančného plnenia
* Uchádzač odovzdá BIM model vo formáte IFC a tiež v natívnom formáte
* Každý prvok v 3D modeli musí obsahovať min. 5 negrafických údajov - parametrov v zmysle špecifikácie obstarávateľskej organizácie. Špecifikácia musí byť súčasťou zmluvného BEP.
* Uchádzač je povinný preukázať, že medzi prvkami a konštrukciami, ktoré tvoria zlúčený model pozostávajúci z požadovaných profesií, nie sú funkčné alebo priestorové kolízie
* Uchádzač musí komunikovať s projektovým tímom a obstarávateľskou organizáciou prostredníctvom CDE a ak je to možné, prostredníctvom otvorených štandardov v zmysle STN EN ISO 19650-1
* Uchádzač je povinný organizovať priebežne 3D koordinačné stretnutia
* Súčasťou dodávky je 4D simuláciu priebehu výstavby, ktorá je vyobrazením navrhovaného postupu výstavby v zmysle odsúhlasenej dokumentácie
* Súčasťou dodávky je 5D simulácia finančného plnenia, ktorá rozširuje 4D simuláciu
* Odovzdaná 2D dokumentácia musí korešpondovať s odovzdaným BIM modelom
* 2D dokumentácia musí byť prepojená s BIM modelom

**Spresnenie požiadaviek na odovzdanie diela:**

Informácie sa do modelu musia dostávať postupne a tok musí korešpondovať s aktuálnym stupňom projektovej dokumentácie. Požadovaná geometrická presnosť musí zohľadňovať pokročilosť projektu. V prvotných fázach projektu sa prvky definujú všeobecne a postupne s vývojom projektu sa zvyšuje podrobnosť. Každá ďalšia úroveň vychádza z predchádzajúcej úrovne a obsahuje všetky vlastnosti predchádzajúcich úrovní. Z toho vyplýva, že grafická reprezentácia prvkov a konštrukcií sa bude v priebehu projektu vyvíjať.

Podrobnosť na tomto projekte je definovaná v zmysle dokumentu LEVEL OF DEVELOPMENT SPECIFICATION, v. 2018, BIMFORUM, USA. Jednotlivé úrovne LOD sú definované v úrovniach od LOD 100 do 500.

Tabuľka 1 Minimálne požiadavky na grafickú podrobnosť (LOD) 3D BIM model

|  |  |  |
| --- | --- | --- |
| Časť dokumentácie | **Požiadavka na odovzdanie** | **Požadovaná minimálna úroveň grafickej časti (LOD)** |
| **DSP** | **DRS** |
| Architektonicko-stavebná časť | Natívny formát a IFC | 350 | 400 |
| Statika | Natívny formát a IFC | 300 | 350 |
| Vzduchotechnika | Natívny formát a IFC | 200 | 300 |
| Vykurovanie a chladenie | Natívny formát a IFC | 200 | 300 |
| Elektro - silnoprúd, slaboprúd | Natívny formát a IFC | 200 | 300 |
| Požiarna ochrana | Natívny formát a IFC | 200 | 300 |
| Situácia | Natívny formát a IFC | 200 | 300 |
| Plán organizácie výstavby | Natívny formát a IFC | 200 | 300 |
| 4D simulácia priebehu výstavby | Natívny formát, IFC a videoformát | 200 | 300 |
| 5D simulácia finančného plnenia | IFC, tabuľkový procesor a video formát | 200 | 300 |

Tabuľka 2 Legenda k požiadavkám na grafickej podrobnosti podľa stupňa dokumentácie

|  |  |
| --- | --- |
| Názov | Charakteristika |
| LOD 100 | Prvok môže byť graficky znázornený v modeli symbolom alebo inou všeobecnou reprezentáciou, ktorá nespĺňa požiadavky pre LOD 200. Základné informácie týkajúce sa prvkov modelu (napr. cena za mernú jednotku, orientačné požiadavky na kapacitu VZT, atď.) je možné odvodiť od ostatných prvkov modelu. |
| LOD 200 | V podrobnosti LOD 200 môže byť element všeobecne graficky znázornený a je možné k nemu priradiť základné geometrické vlastnosti (približnú veľkosť, tvar, umiestnenie, orientáciu), taktiež je možné pripojiť doplňujúce informácie negrafického charakteru. |
| LOD 300 | Prvok je graficky znázornený v modeli ako osobitný systém, predmet alebo zariadenie, definovaný množstvom, veľkosťou, tvarom, umiestnením a orientáciou. Je možné pripojiť doplňujúce informácie negrafického charakteru. |
| LOD 350 | Element je graficky znázornený v modeli ako osobitný systém, predmet, alebo zariadenie definovaný množstvom, veľkosťou, tvarom, umiestnením, orientáciou a taktiež vzťahom k iným prvkom. Je možné pripojiť doplňujúce informácie negrafického charakteru. |
| LOD 400 | Prvky v modeli sú graficky znázornené ako osobitný systém, predmet, alebo zariadenie, definované množstvom, veľkosťou, tvarom, umiestnením, orientáciou. Spracované sú vo vysokej podrobnosti zahŕňajúce výrobnú dielenskú dokumentáciu a informácie o inštalácii, resp. montáži. Je možné pripojiť doplňujúce informácie negrafického charakteru. |

**BEP**

Požadovaná štruktúra BEP v zmysle požiadaviek obstarávateľskej organizácie na dodanie BIM:

* Ciele plánu dodania BIM (BEP)
* Základné informácie o projekte
* Zadanie míľnikov projektu
* Kontakty na zodpovedné osoby projektu
* Orientácia modelu a referenčný súradnicový systém
* Využitie BIM pre jednotlivé štádiá projektu
* Štruktúra názvoslovia súborov
* Skratky a kódy súborov
* Záznam zmien modelov, míľnikov a revízií
* Matica použitého softvéru, verzie, výmenné formáty
* Definovanie spoločného dátového prostredia (CDE)
* Požiadavky na spôsob tvorby modelu
* Požiadavky na jednotlivé profesie
* Postupy spolupráce a komunikácia
* Koordinačný proces, detekcia kolízií
* Integrácia cien a požiadavky na výkazy
* Požiadavky na dodanie modelu skutočného vyhotovenia
* Autorské práva a zodpovednosť

**BIM model**

3D Parametrický model obohatený o informácie základných a špecifických vlastností navrhovaných materiálov, prvkov a konštrukcií spracovaný v softvéri umožňujúcom import a export vo formáte \*.ifc, tzn. v BIM prostredí. Model a jeho súčasti (profesie) musia byť odovzdané v natívnom prostredí softvéru, v ktorom boli spracované a taktiež vo formáte IFC 2x3 TC1 a IFC4 Add 2.

**Navrhovaný rozsah a obsah BIM modelu:**

Musí obsahovať konkrétne prvky, konštrukcie a systémy s definovanou geometriou 3D pomocou parametrických objektov. Modelový prvok je graficky reprezentovaný v rámci modelu ako špecifický systém, objekt alebo zostava a je definovaný z hľadiska množstva, veľkosti, tvaru, orientácie a vzťahom k iným systémom stavby. K modelovému prvku musia byť pripojené aj negrafické informácie v súlade s požiadavkou obstarávateľskej organizácie na dodanie BIM - časť špecifikácia BIM. Špecifikácia BIM je samostatná príloha požiadaviek obstarávateľskej organizácie na dodanie BIM, ktorú vypracuje obstarávateľská organizácia a poskytne uchádzačovi pred realizáciou diela. Táto časť zahŕňa požadovanú úroveň detailu (grafickú a negrafickú) modelu a požiadavkami na systém klasifikácie. Smerné hodnoty sú v tabuľke požiadaviek na grafickú podrobnosť. Hodnoty vyjadrujú prevažnú mieru podrobnosti pre danú profesiu. Časť geometrie prvkov a subsystémov môže byť v rámci profesie dodaná aj v inej (nižšej, prípadne vyššej) podrobnosti vzhľadom na ďalšie využitie tejto časti modelu.

**Požiadavky na 4D a 5D simulácie**

4D simulácia priebehu výstavby musí byť riešená pre hlavné stavebné objekty v rozčlenení na jednotlivé prvky, stavebné konštrukcie a systémy. Každá položka časového plánu (vo forme harmonogramu) musí obsahovať údaj o cene vychádzajúci z agregácie prislúchajúcich položiek rozpočtu stavby – 5D simulácia finančného plnenia. 4D a 5D simulácia musí byť odovzdaná v IFC, v natívnom prostredí a tiež ako video súbor vo formáte \*.AVI, \*MPEG4, prípadne obdobným.

**Vyjasnenie pojmov:**

**Priestorová kolízia** (angl. hard clash) – chyba projektu pri ktorej dochádza ku konfliktu dvoch, alebo viacerých prvkov, ktoré okupujú rovnaký priestor. V tomto prípade, dané konštrukcie nie je možné v navrhovanej polohe realizovať a je nutné zmeniť ich vzájomnú polohu.

**Funkčná kolízia** (ang. Soft clash), sa vzťahuje na konštrukcie, prvky a komponenty, ktoré sú bližšie ako v určenej vzdialenosti od seba, čím je funkcia alebo zabudovateľnosť daného prvku ohrozená, prípadne neposkytuje dostatočný priestor na údržbu, alebo je znížený komfort pri užívaní.

**Elementy** – konštrukcie, materiály a prvky nachádzajúce sa v 3D modeli

**3D koordinačné stretnutie** – periodické stretnutie zodpovedných zástupcov zúčastnených strán (investora, projektantovho tímu, dodávateľov), kde podkladom pre stretnutie je 3D BIM parametrický model stavby v aktuálnom rozpracovaní.

**BIM model stavby** – model stavby v 3D prostredí spracovaný v softvéri umožňujúcom import a export vo formáte \*.ifc, obsahujúci okrem grafickej reprezentácie aj negrafické informácie o elementoch (vybrané parametre, resp. atribúty) v rozsahu definovanom v požiadavkách obstarávateľskej organizácie na dodanie BIM.

**Spoločné dátové prostredie - CDE (ang. Common Data Environment)** - Spoločné dátové prostredie je zdroj informácií pre projekt a používa sa na zhromažďovanie, spravovanie a šírenie všetkých príslušných schválených projektových dokumentov pre multidisciplinárne tímy v riadenom procese.

Dodávateľ musí využívať na projekte CDE a zaväzuje sa obstarávateľskej organizácii poskytnúť bezplatný prístup do tohto prostredia a to najmä za účelom pripomienkovania a kontroly. CDE bude považované za centrálne miesto odovzdania.

**Požiadavka na výmenu informácií** (ang. Exchange Information Requirement – EIR) – dokument, ktorý stanovuje požiadavky objednávateľa na dodanie a výmenu informácií v rámci BIM.

**Plán dodania informačného modelu** **stavby (ang. BIM Execution Plan - BEP) -** je dokument, ktorý definuje, ako bude projekt vykonávaný, manažovaný a kontrolovaný v súvislosti s deklarovanými požiadavkami obstarávateľskej organizácie na dodanie BIM. BEP musí byť pripravený tak, aby poskytoval základný rámec riadenia informácií a údajov, prideľoval úlohy a zodpovednosti za tvorbu modelu.

**PRÍLOHA 2**

**CENA ZA DIELO – ROZPOČET**

|  |  |  |  |  |
| --- | --- | --- | --- | --- |
| Práca | Jednotková sadzba bez DPH | Celková cena bez DPH | DPH 20 % | Celková cena s DPH |
| (€) | (€) | (€) | (€) |
| 1 | Prípravné projektové práce (Odplata stanovená ako celková cena za Časť Diela) | [doplniť] | [doplniť] | [doplniť] | [doplniť] |
| 2 | Vypracovanie dokumentácie na stavebné povolenie (DSP)(Odplata stanovená ako celková cena za Časť Diela) | [doplniť] | [doplniť] | [doplniť] | [doplniť] |
| 3 | Vypracovanie dokumentácie na realizáciu stavby (DRS)(Odplata stanovená ako celková cena za Časť Diela) | [doplniť] | [doplniť] | [doplniť] | [doplniť] |
| **SPOLU:** |  | [**doplniť**] |  | [**doplniť**] |

**PRÍLOHA 3**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za subdodávateľa (meno, priezvisko, trvalý pobyt, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

PODPISY ZMLUVNÝCH STRÁN

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Martin Rybanský

Funkcia: predseda predstavenstva

1. Meno: Ing. Michal Halomi
2. Funkcia: člen predstavenstva – CIO
3. V [doplniť] dňa \_\_\_\_\_\_\_\_\_\_\_\_\_\_

**[doplniť]**

1. Meno: [doplniť]
2. Funkcia: [doplniť]
3. Meno: [doplniť]
4. Funkcia: [doplniť]